Inici > Com funciona > Tutorials de l'Oficina en Xarxa > Com donar de baixa el teu subministrament
>Descarrega tutorial
Tant si ets client particular com empresa, a continuació et mostrem com pots fer una sol·licitud de baixa d'un subministrament a través de l'Oficina en Xarxa d'Aigües de Barcelona.
Si ets titular de més d'un contracte, prèviament hauràs de seleccionar el contracte que vols donar de baixa.
En primer lloc, ens hauràs d'indicar a partir de quina data vols que donem de baixa el teu subministrament: a partir d'aquesta data els nostres operaris prendran la darrera lectura i donaran de baixa el subministrament. Si saps la lectura actual del comptador també ens la pots facilitar i la registrarem a la base de dades. Així, si cal, la tindrem en compte en el procés de liquidació.
Verifica que les dades personals introduïdes són correctes. Si qui és titular del subministrament és una empresa, la identificació de qui és titular del contracte mostra les dades de l'empresa i la identificació de qui sol·licita la rescissió del subministrament mostra les teves.
Si vols que carreguem la factura de liquidació al mateix compte bancari (IBAN) on tens domiciliada la factura periòdica, marca la casella "Mateixes dades bancàries de domiciliació". I si vols que carreguem la factura de liquidació a un altre compte (IBAN), només cal que ens indiquis la persona titular i el nou compte.
Tot seguit, ens hauràs d'indicar l'adreça postal per rebre el document de la baixa i la factura de liquidació. Si l'adreça postal és la mateixa que la del subministrament, marca la casella "La mateixa adreça del subministrament", o introdueix-ne una de nova emplenant els camps obligatoris.
Finalment, verifica que les dades obligatòries siguin correctes i fes-nos arribar el formulari fent clic a "Enviar". També podràs imprimir el formulari amb les dades enviades.
Seguidament rebràs un missatge de confirmació d'enviament de dades i aviat ens posarem en contacte amb tu mitjançant correu electrònic per confirmar-te que ja s'ha fet la baixa del subministrament.